ROMÂNIA					
JUDEȚUL TIMIȘ
MUNICIPIUL TIMIȘOARA 
DIRECȚIA PATRIMONIU		
COMPARTIMENTUL SPAȚII CU ALTĂ DESTINAȚIE 
NR. SC2021-25906/16.09.2021

REFERAT DE APROBARE
a Proiectului de hotărâre  privind prelungirea  contractului de comodat nr.8/10.10.2018, încheiat  cu  UNIUNEA ARTIȘTILOR PLASTICI  FILIALA TIMIȘOARA, pentru spațiul situat în Timişoara, Str. C. Brediceanu, nr.2 


         Prin HCLMT nr. 427/13.09.2018 a fost aprobată atribuirea în folosință gratuită a spațiului situat în Timișoara, Str. C. Brediceanu, nr.2, fiind încheiat contractul de comodat nr.8/10.10.2018 cu Uniunea Artiștilor Plastici  Filiala Timișoara, cu termen de valabilitate 09.10.2021.  
	Prin cererea cu numărul CT2021-002956/14.07.2021, Uniunea Artiștilor Plastici Filiala Timișoara  a solicitat prelungirea contractului de comodat nr.8/2018, având ca obiect spațiul situat în imobilul din Timișoara, str. Brediceanu nr.2, compus din apartamentul 15 și boxă, liber de sarcini, acest spațiu fiind utilizat pentru desfășurarea activităților specifice artiștilor plastici.
	Solicitarea  antemenționată a fost depusă în termenul de valabilitate al contractului și a fost analizată în ședința din data de 16.09.2021, de către Comisia de Analiză a Spațiilor cu Altă Destinație decât aceea de locuință situate în imobile proprietatea Primariei Timișoara precum și în proprietatea Statului Român, în administrarea Consiliului Local al Municipiului Timișoara, înființată prin HCLMT nr. 12/26.06.2012 și modificată prin HCLMT nr. 122/13.04.2021. 
Comisia a avizat favorabil solicitarea, hotărând prelungirea folosinței gratuite  a spațiului, prin încheierea unui act adițional la contractul de comodat nr.8/10.10.2018, pe o perioadă de 3 ani, având în vedere aportul adus de ocupantul spațiului la repararea și întreținerea spațiului .
Spațiul menționat are  suprafața de 64,73 m.p și este compus din apartamentul nr.15 și boxă, fiind în proprietatea Statului Român ,,în administrarea operativă ICRAL Timișoara’’ 
	Apreciem faptul că, Proiectului de hotărâre  privind prelungirea  contractului de comodat nr.8/10.10.2018, încheiat  cu  UNIUNEA ARTIȘTILOR PLASTICI  FILIALA TIMIȘOARA, pentru spațiul situat în Timişoara, str. C. Brediceanu, nr.2, îndeplinește condițiile pentru a fi supus dezbaterii și aprobării în plenul Consiliului Local al Municipiului Timișoara.


	PRIMAR                                                                           VICEPRIMAR
          DOMINIC FRITZ	COSMIN A. TABĂRĂ

                                                                                                              DIRECTOR 
                                                                                                         MIHAI BONCEA


									Cod: FO53-02, ver. 3
